Klatreegenskapene er spesielt godt utviklet, og arten er ett av to kattedyr som kan klatre ned en trestamme med hodet først. Dette skyldes at ankelleddet på bakføttene kan roteres 180 grader (90 grader i hver retning), slik at klørne kan benyttes som gripeklør i barken. Den andre er treleoparden (), som imidlertid bare finnes i Asia. Margaykatten tilbringer mesteparten av tiden oppe i trærne, der den hopper fra grein til grein i trekronene, på jakt etter mindre trelevende pattedyr og fugler, amfibier og reptiler, men den spiser også annet. Arten er mest nattaktiv. Typiske byttedyr veier gjerne inntil 1 kg, men det hender også at den tar større pattedyr ekorn, kaniner, agutier og små apekatter. Snittstørrelsen på byttedyrene er cirka 250 g.